喺音樂上，節奏會係指每隔一段時間就有一串具有某啲特定性質嘅聲出現，而喺視藝上，節奏可以想像成「定時通過空間移動」（timed movement through space）－例如一棟建築物有若干個窗，而且啲窗之間彼此距離一致（第一個窗同第二個窗之間嘅距離，等如第二個窗同第三個窗之間嘅... 如此類推）又或者係一幅畫入面畫咗四樖樹，而嗰四樖樹彼此之間嘅距離一致，於是睇嗰份作品嘅人如果係以恆定嘅速度移動佢嘅目光嘅話，就會每隔一段特定長度嘅時間就見到其中一個元素（以開始賞畫嘅時間做 0 點，個人喺第  秒睇到第一樖樹，第  秒睇到第二樖樹...）而呢點能夠造到一般俾人覺得靚嘅美學效果。